བརྡ་བརྒྱུད་དེ་ཚུ་གི་ཐོག་ལས་མི་མང་ལུ་བརྡ་དོན་གནས་ཚུལ་འདྲ་མིན་སྣ་ཚོགས་ཁྱབ་སྤེལ་འབདཝ་བཞིན་དུ་འདི་དང་གཅིག་ཁར་བརྡ་བརྒྱུདཔ་ལ་ལུ་ཅིག་གིས་ཕྱོགས་གཅིག་གི་གནས་ཚུལ་གསལ་བཀོད་འབད་མི་དེ་གིས་མི་སྡེའི་ནང་སྟབས་མ་བདེཝ་བཟོ་བ་གིས་མ་ཚད་ལ་ལུ་ཅིག་ལུ་མ་ཉེས་ཁ་གཡོགས་བཀལ་བའི་ལོ་རྒྱུས་ཐོན་པའི་ཤུལ་ལུ་ལ་ལུ་ཅིག་གིས་མི་སྡེའི་བརྡ་བརྒྱུད་དེ་གཞུང་ལས་དམ་འཛིན་ག་ནི་ཡང་མེད་པར་ལག་ལེན་འཐབ་བཅུག་མི་གིས་མི་སྡེའི་ནང་ལས་ཡང་དམིགས་བསལ་དུ་ན་གཞོན་ཚུ་ལུ་ངན་བསྐུལ་འབད་བའི་སྐོར་གསལ་བཀོད་འབད་ཡོད་རུང་།འབྲུག་གི་རྩ་ཁྲིམས་ཆེན་མོ་ནང་ལུ་འབྲུག་པའི་མི་སེར་ཅིག་ལུ་ཁ་སླབ་དང་བསམ་འཆར་གསལ་སྟོན་འབད་ནི་གི་ཐོབ་དབང་ཡོད་རུང་།དེ་དང་བསྟུན་པའི་འགན་ཁུར་ཡང་འབག་དགོཔ་ཁག་ཆེཝ་ཨིན་པས།ག་འཆརཔ་ཟེར་བ་ཅིན་རང་སོའི་ཐོབ་དབང་གུ་ཁུངས་བཀལ་ཏེ་གཞན་ལུ་སྐྱོན་བརྗོད་འབད་ནི་དང་ཁ་གཏང་ནི་མ་བདེན་པའི་ལོ་རྒྱུས་ཁྱབ་སྤེལ་འབད་ནི་འདི་ཁྲིམས་འགལ་ཨིན་ཟེར་ཞུ་ནི།